bavarian-nlp/barwiki-20250901 huggingface dataset:
Antonio Napolioni

Da Antonio Napolioni (* 11. Dezemba 1957 z Camerino) is seit 16. Novemba 2015 da Bischof vo Cremona.
Da Antonio Napolioni hod am 25. Juni 1983 de Priestaweih fias Bistum Fano empfanga.
Am 16. November 2015 hod eam da Popst Franz zum Bischof vo Cremona eanennt. Am 30. Jenna 2016 is a z Cremona vom Bischof Dante Lafranconi gweiht worn, in da Katedral Cremona.
Hendiadyoin

Mid aan Hendiadyoin ( "hen dia dyoin" „eins durch zwei“, söötana aa "Hendiadys") maant ma in da Rhetorik und Linguistik a Stüüfigua, bei dea ma an kompliziataran Begriff mid zwaa Ausdrick bezeichnet, vo denan meist aana iwahaupt ned gebreichlich is. Sowos gibts a mid drei Wörta, daunn haaßt des Hendiatris. Des geht so weida, bei viere waas daun Hendiatetris oda Hendiatetrakis („-tris“ is griechisch wos mid „drei“, und „-tetra-“ wos mid „viere“).
Genauare Bschreibung.
A so a Hendiadyoin is meist a fixa Ausdruck (oda Phrasn). Wia scho gsogt, is oft aa Wuat davo total ungebräuchlich: "klipp und klar" (ka Sau sogt mea „klipp“ zu wos). Bei aana Tautologie is des aundas, do steht jeds vo de Weata scho fian gaunzn Begriff, de Kombinaziaun is nuameah zum Vasteakn ("voll und ganz"). Bei an Hendiadyoin gem eascht olle Täu midanaunda den Sinn, den wos ma maant („Hab und Gut“ fia „Bsitz“).
Hendiadyoine gibts in a poa Oatn:
Oft san soichane Hendiadyoine "Alliterationan", des haaßt, de Weata faungan min gleichn Buchstom au.
Beispüü.
Zum untascheidn vo de Tautologien:
„Hendiatris“.
Gibts aa, hamma gsogt. Bei uns sogt ma owa eha "Drillingsformel" dazua.
„Hendiatetris“, „Hendiatetrakis“.
Des is des Sööbe mit viare, is owa recht söötn.
Alois Grois

Alois (Louis) Grois (* 1809 in Szárvár, Königreich Ungarn; † 8. April 1874 in Wean, Österreich-Ungarn) woa'r a östarreichischa Opansänga (Bass), Theataschauspüla und Komika.
Leben.
Eigentli håt da Alois Grois a Ausbüdung ois Lehra g'måcht und is sogoa åb 1826 Schuig'hüf' in Maria Lanzendorf g'wes'n, då wo ea aa im Kirch'nchor mitg'wiakt håt. Wia eahm owa duat'n da Direkta Louis Duport von da k. k. Hofoper in Wean amoi zuag'huacht håt, is da Grois glei augaschiat g'wes'n. Vuasichtshoiwa und g'scheitaweis' håt ea a guade Sänga-Ausbüdung g'måcht, de fia eahm recht nützli und aa eafoigreich woa. Im Joahr 1828 is an Augaschmau ois easchta Bassist nåch Lemberg kumma, und ois Sarastro in dera "Zauberflöte" vom Wolfgang Amadeus Mozart woa duat'n sei Easchtauftritt. Seine nächst'n Karrier'schriatt woa'n in Ofen, in Hermannstadt und in Graz. In Graz is ma owa auf sei komisch's Talent draufkumma und von då au wo'r a nimma Opansänga, sundan a g'frågta Schauspüla füa komische Roi'n. 1836 håt eahm daunn da Direkta Carl Carl aun's Carltheater nåch Wean g'hoit. Sei easchte Roi'n woa da Fortunatus Wurzel im "Der Bauer als Millionär" vom Ferdinand Raimund. Ois Komika san etliche eafoigreiche Gåstg'spül in Berlin, in Dresden, in Hamburg und in Frankfurt am Main g'foigt.
Z'saumm mit'n Carl Carl, in Johann Nestroy und in Wenzel Scholz woa da Alois Grois boid des legendäre Komikaquartett aum Carltheater, wo daunn aa no da Andreas Scutta dazua kumma is. Wia da Carl aum 1. August 1854 g'stua'm is, woa da Karl Treumann da neuche viate in da Partie.
Die Rosenheim-Cops

De Rosnheim-Cops is a bayrische Fernsehserie vo da Bavaria Film GmbH im Auftrag vom ZDF. De Krimiserie spuit voa oim im Cheamgau und in Rousnam.
Bsetzung.
aktuell.
Dieter Fischer = Anton Stadler
Igor Jeftic = Sven Hansen 
Marisa Burger = Miriam Stockl 
Max Müller = Michael „Michi“ Mohr
ehemals.
Joseph Hannesschläger = Korbinian Hofer
Markus Böker = Ulrich Satori
Tom Mikulla = Christian Lind
Schwobisch

Schwobisch oda Schwebisch (dt.: schwäbisch, engl.: "swabian") is a Dialekt, wo im Boarisch-Schwobn (Regiarungsbeziak Schwobn) und im Ostn vo Boudn-Wiattmbeag gredd wead. Es gheat zua alemannischn Sprochgruppn. Schwobisch is midm Boarischn eng vawandt.
Schwobisch is aa de Bezoachnung vo an boarischn Dialekt in Osteiropa (Ukraine, Ungarn und Rumenien).
Volleyboi

Volleyboi is a Teamspoat, wo zwoa Moschoftn gengananda spuin. Jede Moschoft hod 6 Spuia, de wo vom Gegna duach a Netz trennd san.
Dobei is de oware Kantn vom Netz bei de Maunna in 2,43 m Häh, bei de Weiwa sans 2,24 m und beí oana gmischdn Partie sans 2,35 m iwa da Eadn (fian Nochwux gibds a no ondare Häh).
Zui is's, 'n Boi iwas Netz ins gegnarische Spuifejd z schlong. Da Gegna muass as Gleiche vasuacha. Wann eam des ned glingd, gibds an Punkt.
Gspuid wead in easchta Linie mid de Hend. Da Boi deaf owa mid olle Keapatei beriahd wean.
Vakuum

Vakuum (von ‚ laar; plural "Vakua") is in da Physik des, wo nix is. Des hoaßt, wo koa Materie is. Owa absolut goa koane.
Entscheidend is, dass ma's gaunze Gas aussagriagt. Wei sunst is' koa Vakuum, sondan nua a "Untadruck".
Bredabodn

A Bredabodn (dt.: Dielenboden, Schiffboden oda Riemenboden) is a Hoizfuaßbodn mid longe, broade Breda. Es is de ejdasde Foam vo an Hoizbodn.
An Hoizfuaßbodn mid kloane Bredln nennd ma Parkett.
Es gibd Voihoizbreda und meahschichtige Breda. Moasd homs Nut und Feda, doss ma's bessa valeng ko.
Plötzlich Prinzessin

Plötzlich Prinzessin (Orginaltitl: The Princess Diaries) is a Fuimkomödie vom Resischör Garry Marshall zum gleichnomign Buach ausm Joa 2001 mid Anne Hathaway und Julie Andrews in de Hauptroin. De Handlung dazoid a moderne Aschnputtl-Varaiante und basiert aufm gleichnomign Buach vo Meg Cabot. A Fortsetzung is 2004 mim Fuim Plötzlich Prinzessin 2 gfoigd.
Handlung.
Mia, a jungs Madl mid Kraushoa, des am lieabsdn unsichdbar war und nua an gloana Beliebtsheidsgrod in da Schui hod, dafad mit 15 Joa, dass se Kronprinzessin vom Kinireich Genovien is, wei ia bishea unbekannde Großmuadda se bsuachd. De sogd ia, dass se nochdem Mia ia Vadda gschdorm is, an Anspruch aufn Thron in dem fiktiven europäischn Zwergstood hod. Genovia soi zwischn Frankreich und Spanien liegn.
De ädsige Königin, des is ia Großmuadda, gibd ia ab do Prinzessinnenundaricht (des san de Hauptszenen vom fuim). So werd Mia vom hässlichn Andal zum Schwan. Doch am Anfang is da Undarichd a rechd schwierige Sach.
Mia erhoid vom Michael, am Bruada vo ihra besdn Freindin Lilly, de Einladung zua am Samsdogomd. Boi werd dann aba durch an Friseur Paolo verron, das se Prinzessin is. Drum wui ia Freindin Lilly, dass Mia am Samsdogomd zu ira Talkshow kimmd. Doch am gleichn Dog grieagd Mia a no a Einladung vo iam heimlichn Schwarm Josh zua ana Strandparty und sogd beim Michael ob, bei da Lilly vagissd se s. D Lilly muas ia Talkshow drum mid Ausredn und am zauberndn Mitschüler rumbringa.
An da Strandparty kema Mia de Fotogrofn auf d Spur, ois da Josh se ungwoid küssn woid, außadem werd se beim Umzieang dawischd. Des ogschbannde Vahoidnis zwischn da Mia und ira Großmuadda werd durch de Titlseidn vo de Zeitschrifdn no schlechda. Und de Großmuadda moand das es vielleichd doch bessa warad, wenn d Mia aufn Thron vazichdn dadad.
Drum und ausm Grund voa vui Leid ren zum woin mechd Mia weglaufn und erklead a in da Familie ian Thronverzicht.
Boi werd da Mia aba dann klar, das se se dem Problem schdoin muas. Se endschuidigd se bei Michael und auf am Boi im Konsulad vo Genovien auf den se vo ira Großmuada perfekt vorbereited wern soidad, lossd se se dann doch zua Thronerbin aufruafa.
Dodruch vasöhnd se se mid ira Großmuadda, de entspannta gworn is und ia ersde große Liebe gfundn hod. Mia dalebd am Rand vom Boi ian ersdn richdign Kuss mim Michael (dea se scho immer heimlich glieabd hod, a ois se nua unsichdbar sein woid) und hebd dabei ian Fuaß hoch - des hod Mia se se füa ian ersdn Kuss im gwunschn wiea in oide Fuim.
De ganzn Erlebnisse hoid de Mia ab do o in dem Tagebuach fesd de se vo iam Vadda gschenkt grieagd hod und an dem Dog s ersde Moi auf gmachd hod ( do war a Botschafd vo iam Vadda drin, denn ea füa de Zukunft gschriem hod)
Undaschiede.
De Handlung im Fuim is gegnüba am Jugendbuach vo Meg Cabot stark vaändad worn:
Auszeichnunga.
 John Debney hod füa de Fuimmusi an ASCAP Award 2002 gwonna, und da Fuim an Young Artist Award 2002. Da Fuim war füa 9 weidare Preise nominiert.
Hoizbodn

A Hoizbodn is a Fuasbodn, wo aus Bauhoiz gmocht is. Hoiz guit ois nochhoiti, weatbstendi und renoviabor. Es nimmt Schodstoff und Feichtigkeid af und reguliad so as Raumklima.
An Hoizfuasbodn mid lange, broade Breda nennt ma Bredabodn. Mid kloane Bredln is a Parkett. A Bodn aus Hianhoiz, wosd de Joaresring siegst, is a Hianhoizparkett, a Stecklbodn oda a Hoizpflasta. Hianhoiz is no widastandsfehiga ois wia Bredln. Deswegn is friacha aa gean fia Weaksteddn vawendt worn. Duach an guadn Feiawidastand hod ma s sogor fia Schmiedn ois Fuasbodn gnuzt. Fia Hoizbedn wean nua Hoarthejza aus Laabbaam vawendt. Bambusparkett wead aa efta ois Hoizfuasbodn ogsegn, is oba foisch, wei Bambus a Gros is.
Hoiz konst aa fia aussn vawendn. Hianhoiz is a brauchbors Pflosta und Hoizbreda gebn a natialiche Terrassn (Deck).
A Laminat is nua a billige Imitation vo an echtn Hoizfuasbodn. Es bsteht aus an Hoizfasastoff mid ana Melaminbeechschicht obn draf. Da optische Parketteffekt ensteht duach a Dekorschicht aus Babia, de wo mid Kunststoff impregniad is. Laminat nimmt koane Schodstoffe af, im Gegntei, dea Kunststoff gibt wejcha ob. Laminat reguliad aa ned de Luffeichtigkeit, weis koa Wossa afnimmt. Es deaf aa ned feicht gwischt wean, wei wann Feichtigkeid in de Fugn kimmt ko da Bodn aufquuin.
Lovnthol

Es Lovnthol (dt. "Lavanttal", slow. "Labotska dolina") is a Thol im Ostn vo Karntn.
Erdkund.
Durchs Lovnthol fließt da Fluss Lovn, auf ana Längan vo 64 Kilometa. Sei Quöln liegt am Zirbitzkogl zwischn da Steiamoark und Karntn, endn tuat se in da Drau.
Es Lovnthol mocht an Großtail vom Beziark Wolfsberg aus.
Gschwindigkeit

De Gschwindigkeit (dt.: Geschwindigkeit, engl.: "velocity", Foamezoachn: formula_1) gibt o, wejchane Streckn a Keapa in ana bstimmtn Zeid zruckglegt hod. Es is de Bewegung vo ana Soch im Vahejtnis zua Zeid (Tempo) in a bstimmte Richtung.
De Gschwindigkeit is a Physikalische Basisgreß und a Grundbegriff vo da klassischn Mechanik.
De internationale Oaheid fia Gschwindigkeit is Meta pro Sekund (m/s). Im Oidog rechnat ma moast mid Kilometa pro Stunde (km/h) und in da See- und Luftfoaht mit Knepf (kn, dt.: "Knoten").
Definition vo da Gschwindikeit in da Physik.
De Definition vo da Gschwindikeit ois Zeidobloatung vom Oat ko ma in via Schriddn nochvoiziang:
formula_5
Bezug za andan physikalischn Greßn.
De easchte Obloatung (Differenziorechnung) vo da Gschwindigkeit noch da Zeid is de Bschleinigung: 
formula_6
De zwoate Obloatung vo da Gschwindigkeit noch da Zeid is a Ruck in ana Bewegung: 
formula_7
Da Impujs – oiso da „Schwung“ – vo an Keapa vo da Massn formula_8 brechnt si noch
formula_9
De kinetische Energie brechnt si duach:
formula_10
"De Gleichunga gejtn nua, wann de Gschwindigkeit vui kloana is ois wia de Liachtgschwindigkeit."
Liachtgschwindigkeit

&lt;/math&gt; (in SI und Planck)formula_1 – Elektrische Feldkonstanteformula_2 – Magnetische Feldkonstante
Liachtgschwindigkeit (dt. "Lichtgeschwindigkeit", engl. "speed of light") is de Ausbroadungsgschwindigkeit vom Liacht.
De Ausbroadungsgschwindigkeit vom Liacht in an Vakuum formula_3 is a Natuakonstantn. Duach de spezieje Relativitetstheorie hod dea Weat a elementare Bedeitung in da Physik.
Eisnbauhngsööschoftn in Östareich

Diese Listn biet' an Iwablick iwa de Eisnbauhngsööschoftn in Östareich (dt. "Eisenbahngesellschaften in Österreich").
Historische (Priavot-)Bauhn-Gsööschoftn.
← … entstaundn aus
→ … aufgaungan in
Bauoatbezeichnung vo Triabfoahzeign

Fia Triabfoahzeig' (dt. "Triebfahrzeuge") wiad de Bauoat ("Bauart") wia fuigt kennzeichnat: Auntriabane Achsn wean mit an Buachstobn bezeichnat, Laufachsn mit ana Zoih. Mit an „o“ wean oanzld autriabene Achsn kennzeichnat und a Apostroph steht fiara Drehgstöö. Beispü: 1C2 (Daumpflok) steht fia oa Vualaufachsn, drei auntriabane Achsn und zwoa Nochlaufachsn. Bo’Bo’ (klassische E-Lok) hoaßt zwoamoi zwoa oanzlt autriabane Achsn in an Drehgstöö. Mit Klauman wean Gruppm vo Lauf- oda Treibachsn zaumgfosst, de im söbm Rauhman oda Drehgstöö san. Mit an „+“ wiad de Trennstöön vo betrieblich ständig zaumkuppltn Oanzlfoahzeign kennzeichnat.
Zuasätzli kennan no nähare Aungobm gmocht wean, z. B. ana Daumpflok: 
sowia de Aunzoi vo de Zylinda.
UIC-Kennzeichnung

Gemäß UIC-Meakblott 438-3 Kennzeichnung vo de Triabfoahzeig' (dt. "Kennzeichnung der Triebfahrzeuge") wean seit 2007 olle Triabfoahzeig' mit ana 12-stöllign Numma bezeichnat, de wos aus an zwoastöllign Bauoatcode, an zwoastöllign Ländacode, aus da viastöllign Reihnnumma, da dreistöllign Uadnungsnumma und da Sööbstkontruiziffa bsteht. Danebn muass da Foahzeighoita unds Laund augschriam sein, z.  B. A-ÖBB.
Natiaunala Block (Östareich).
Reihnnumma.
Bedeitung vo da Tausendastöön:
E-Loks (Tausendastöö 1).
Hundatastöö:
Zehna- und Oanastöö:
Weitare.
Bei Diesltriabwogn stehn de Zehna- und Oansastöön 5090-5099 fia Schmoispur. Bei Steiawogn steht 60xx fia Steiawogn zuaran E-Triabwogn, 65xx fia Steiawogn zuaran Diesltriabwogn.
Uadnungsnumma.
Olle Foahzeig vo da gleichn Bauoat eahoidn a fuatlaufande Numma, mit 001 beginnand.
Prüfziffa.
De Prüfziffa kriasgt duach ohwechslnds Muitiplizian vo da Reihn- und Uadnungsnumma mit 1 und 2, nocha wiad de Queasumme büd. De Diffarenz zan nächsthechan Vüüfochn vo 10 is de Prüfziffa.
Beispü:
1014 005-1:
 Numma: 1 0 1 4 0 0 5
 Muitiplikator: 2 1 2 1 2 1 2
 Eagebnis: 2 0 2 4 0 0 10
 Queasumme: 2+ 0+ 2+ 4+ 0+ 0+ 1+0 = 9
 Diffarenz zan nächstn Vüüfochn vo 10: (10 - 9 =) 1
 1 = Prüfziffa
1116 064-5:
 Numma: 1 1 1 6 0 6 4
 Muitiplikator: 2 1 2 1 2 1 2
 Eagebnis: 2 1 2 6 0 6 8
 Queasumme: 2+ 1+ 2+ 6+ 0+ 6+ 8 = 25
 Diffarenz zan nächstn Vüüfochn vo 10: (30 - 25 =) 5
 5 = Prüfziffa
1142 606-1:
 Numma: 1 1 4 2 6 0 6
 Muitiplikator: 2 1 2 1 2 1 2
 Eagebnis: 2 1 8 2 12 0 12
 Queasumme: 2+ 1+ 8+ 2+1+2+ 0+1+2 = 19
 Diffarenz zan nächstn Vüüfochn vo 10: (20-19=) 1
 1 = Prüfziffa
UIC-Bauoatbezeichnung

De UIC-Bauoatbezeichnung (dt. "UIC-Bauartbezeichnung") gibt de wichtigstn technischn Meakmoi' vo an Waggon au. Se bsteht aus an Großbuachstobm, dea wos de Gattung augibt, und Kloabuachstobm, de ge'm nähare Infoamatiaunan.
Kennbuachstobm fia Peasaunanwogn.
De Kennbuchstaben „d“ fia Dopplstockwogn, „l“ fia wendezugfähige Wogn und „s“ fia Steiawogn wean noch am Bindestrich aungschriam (Beispü: Bmpz-ds).
Listn vo de Lokomotivn und Triabwogn vo da ÖBB

Des is a vuiständige Listn vo de Lokomotivn und Triabwogn vo da ÖBB (dt. "Liste der Lokomotivn und Triebwagn der ÖBB")
Aumeakungan:
„Ausgmustate Foahzeig“ san nimma im Aktivstaund, se kannan se owa im Museumsbestaund bfinden oda bei aundan Eisnbauhnvakeahsuntanehman in Vawendung sei.
Viastöllige Baureihnbezeichnungan wean in Östareich in Zehnablöckn ausgsprochn – a „1044“ is oiso a „Zehn-Viaraviazga“.
Listn vo Eisnbauhnstreckn in Östareich

Des is a Listn vo de Eisnbauhnstreckn in Östareich (dt. "Eisenbahnstrecken in Österreich"), wo jede Streckn aufglist' is. Waun a Streckn maehmois aufglist' wiad, is des a Untagliedarung in oa- und zwoagleisige Ohschnitt'.
Da dritte Ohschnitt bfasst se mit de Betreiber vo Museumseisnbauhna. De duat bfoahranan Streckn san bereits im Ohschnitt 1 und 2 enthoidn. (Staund 2016)
Strecknklassn

De Strecknklassn (dt.: Streckenklassen) san a in da eiropäischn Norm EN 15528 festglegde Eitäulung vo de Eisnbauhnstreckn. Se legd de maximoi zualässige Radsotzlost ("RSL") und de zualässing Metalost vo ana Streckn oda vo an Strecknobschnitt fesd.
De Strecknklassn wean mid de Großbuachstom: "A" bis "G" auge'm, de stengan fiara Radsotzlost, zuasetzli weans no mid Ziffan untatäut, de stengan fia de Metalost.
Listn vo de Eisnbauhn-Bauhnhef und Hoitestöön in Östareich

Des is a Listn vo de Peasaunanbauhnhef und -bauhnhofstäu, sowia Hoitestöön in Östareich (dt. "Liste der Personenbahnhöfe und -bahnhofsteile sowie Haltestellen in Österreich").
Spoitnaufbau und Ohkiazungan.
Zugklassn

De Zugklassn (fricha Zuggattung; dt. "Zugklasse") ge'm de Ausstattung vo an Zug au. De EVU bstöön de Zugklassn bei da ÖBB Infra AG, doat weans in Dienstbehööf 639 aufgnumman und san zan vawendn. Zugklassn fia Sondazüg' kriagn a „S“ vuagstööt, z. B. bei Umleitungan.
Ned peasaunanbefeadande Züg' (nP-Züg').
A Aungebotstrassn is, waunst a Trassn bstööt hosd, owa koa Vakeahstog' hosd. Daun kriagst vo da ÖBB Infra a Aungebotstrassn mit Zugnumma, de wos noch deinan Zugparametan konstruiat wuan is und in de Foahplaununtalogn enthoidn. Waunst daun foahn wüsd, nocha muasst trotzdem a Trassn bstöön, dabei kaunst de auf'd Aungebotstrassn beruafn. Im Aungebot steht aa, wos fia Vakeahstog ned megli san.
Kursbuachstreckn in Östareich

Des is a Listn vo de Eisnbauhn-Kursbuachstreckn in Östareich (dt. "Kursbuchstrecken in Österreich").
De Hundatastöön steht imma fiara Hauptstreckn:
In da Taböön is de Schreibweisn vo de Bauhnhef' und Hoitestöön, da Strecknvalauf und weitare Augobm so iwanumman wuan, wia's im Kursbuach 2014/15 doagstööt san. Ned in Östareich liegande Bauhnhef' san kursiav doagstööt.
Legendn.
Infrastrukturbetreiba.
Aum Eisnbauhn-Peasaunanvakeah in Östareich san de fuigandn Infrastrukturbetreiba] – in da Taböön Spoitn „IB“ – betäuligt:
Eisnbauhnvakeahsuntanehman.
Da Eisnbauhn-Peasaunanvakeah wiad in Östareich vo de fuigandn Eisnbauhnvakeahsuntanehman – in da Taböön Spoitn „EVU“ – besuagt:
Trepfalbod

Trepfalbod is in Wean a effentliche Bodeaunstoit, wo si de aafochn Leit, di dahaam ka Bodezimma haum, urnlich bodn kennan. Nochdem owa heit praktisch a jeda a Bodezimma dahaam hod und kaa Mensch is meah ins Trepfalbod geht, san inzwischn de meistn Volksbäda zuagspeat oda min Eibau von aana Sauna zu an Woambod umbaut wuan.
Gschicht.
In da zweitn Hööfte vom 19. Joahundat is de Stod Wean wegn da zunehmendn Industrie gwoxn wia narrisch. In dera Zeit, de wos ma „Grinderzeit“ gnaunnt hod, san tausende Leit aus da Umgebung und a aus de aundan Lända von da Monachie in de Stod kumman und haum spekuliat, doss do a gscheidare Oawat ois wia dahaam kriagn. 1910 hod Wean meah ois wia zwaa Mülliaunan Eihwohna ghobt. Ma kau so vuastöön, doss de Wohn- und de Hygienevahötnisse a totale Katastrophn woan. Wegn dem hod de Stod Wean bschlossn, doss Voiksbäda baun tan, de sognaunntn "Trepfalbäda".
Des easchte is am 22. Dezemba 1887 eaeffnet wuan. Des Bad is in Neubau gwesn, des is heit da 7. Hieb, und hod trennte Kabinan zum Umziagn fia 42 Männa und 24 Weiba ghobt. Fia gaunz Eiropa woa des an absolute Rarität ois eastes Reinigungsbod fian Massnbetrieb. Im easchtn Joah san 78.000 Leit drin gwesn. Bis zum Easchtn Wöödkriag hod de Weana Stodvawoitung no weitare 18 soichane Bäda baut. 1914 san sagenhofte 3,5 Mülliaunan Leit in de Bäda drin gwesn, davo woan owa nua 30 Perzent Weiba, de haum si woahscheinlich do liaba dahaam im Wossaschaffl in Dreck owegwoschn.
Da Nauman.
Da Nauman „Trepfalbod“ is deswegn entstaundn, wäu jo des Wossaresavoaa am Dochbon wor, und waunn vüü Leit bod haum, is des Wossa nuameah trepfalweis grunnan. 
Bedeitung.
Joahzehntelaung woan de Bäda grod fia de Oaweita und Oaweitarinnan de aanzige Meglichkeit, si gscheit zum woschn. Insofean woans a Segn fia de Xundheit vo de Weana.
Schau aa.
A Denkmoi hod dem Trepfalbod des Duo Pirron und Knapp gsetzt, min Schloga „Im Trepferlbad“.
Wondra und Zwickl

Wondra und Zwickl woan a Duo, wos aus Ferry Wondra (1905 - 1976) und Ludwig Zwickl (1906 - 1975) bestaundn hod, de wos aa aso feste Hawara woan. Se woan 1928–1975 seah eafoigreich mid eahnan Gsangl und mid untahoitsauman Doppekonfaraunzn. Aufdredn sans im Weana Ronacher und aa im Simpl, wos 12 Joah laung a fixa Bstaundtäu vom Programm gwesn san. Owaraa im Rundfunk und im Fernsehn hod mas oft segn kennan. Tourneen haums aa gmocht, duach Estareich und Deitschlaund, und se woan aa in de Niederlaunde und in da Schweiz. 
Es hod in dera Zeid auf jen Foi praktisch kaan "Bunten Abend" gem, bei dems ned dabei woan.
Eahna Programm, des wos „Wondralitäten &amp; Zwickelein“ gnaunnt hom, güüt ois tipisch fian Weana Humor. Fimpf Joahzehnt hod si eahnan Publikum reglrecht zawuzlt iwa eahnare Schmäh, des zum Täu aa ausm Huat aussegschom haum.
Auf iagnwööche Kustüm haums prinzipiöö vazicht. Bei de Konfaraunzn woa da Wondra imma da Deppate, owa mit dem hod beim Publikum seine Meta gmocht. Da Gscheite woa ollawäu da Zwickl. De Roinvatäulung woa fia eahnare Freindschoft owa nie a Problem.
A Bsundaheit gegniwa aundan Kabareetistn woa, doss nie de Politik es Thema bei eahnare Sketsches woa.
Tschauner-Bühne

De Tschauner-Bühne is a Theata im 16. Hieb (Ottakring) in Wean, wos hauptsächlich ois Stegreifbühne vawendt wiad (Stegreif haaßt, doss zwoara Konzept gibt, um wos s in an Stickl geht, owa sunst is da Text ausn Huat). Nem dem gibz obaraa Kabaree, Konzeat und aundare Kuituagschichtln zum segn.
Gschicht.
Augfaungt hoz mid da Tschauner-Bühne im Joah 1909. Do hod da Theatadirektoa "Gustav Tschauner" a Summabühne in da Bree (heite da 20. Hieb, Brigittenau) grindt. Da Sööbige haut daunn im 38a Joah (do hoda scho an Fuffzga am Buckl ghobt) de Karoline gheirot, de wos zwoa eascht neinzehne woa, owa ois Douchta von da Schaustölla-Famülie "Rudolf" de Bühne von de Öötan in de Ehe mitbrocht hod (de is in da Kendlastroßn in Ottakring gwesn). Se san mid eahnan Theata in de Ganglbauergossn umzogn, wos daun bis 1957gspüüt haum (während n Kriag sööba woa olladings Pause). Noocha sans noamoi umzoogn, in de Maroltingergossn 43, do homs 1959 in Spüübetrieb aufgnumman.
Wia da Gustav Tschauner im Joah 1961 gstuam is, is de Bühne in a schwaare Krisn einegrutscht. Owa de Witwe woa zaach und hod uman Eahoit vom Theata grafft. Des hoz ned nua gschofft, sondan des Theata is wieda zu aana Instituziaun im Weana Kuitualeem wuan. Im Joah 1987 hod de Tschaunarin de Bühne auns "Weana Voiksbüdungsweak" vakauft. Jezan wiad de Bühne vom Prof. Franz Strohmer und in Paul Balon gfiaht.
Wäu des Theata kuaz vuam Eistiazn woa, haum sas 1988 oreissn miaßn. Godseidaunk haum si de Stod Wean und a boa Sponsoan krozt, und am 4. Juli 1989 is wieda aufgmocht wuan min Nauman "Original Wiener Stegreifbühne, vormals Tschauner".
De neiche Intendantin, de "Zemlyak Anita", hod 2010 "Tschauner Reloaded" ins Leem gruafn. Im Weana Theatasumma wean Klassika wia da "Jedermann", "Schneewittchen &amp; Co." und "Die Geierwally" aufgfiaht.
Bim

Bim wiad de Weana Strossnbauhn gnaunt, wäus ollawäu so liab bimmlt. Se wiad vo den "Weana Linian" betriam und foaht auf Noamäuspur mit 600 V Gleichstrom. De Linianlängan beträgt 225 km und de Gleislängan 432,3 km. 2013 san 293,6 Millionan Leidl mitgfoahn. Mit 29 Linian hod de Weana Bim noch Melbourne, (Ost-)Berlin, St. Petersburg und Moskau des fünftgresste Strossnbauhnnetz vo da Wöd.
Gschicht.
Seit 1865 gibt's a Pferdetramwaylinie wo da "Wiener Tramwaygesellschaft", seit 1872 hod eahnan de "Neue Wiener Tramwaygesellschaft" Konkurrenz gmocht. 1883 is de easchte Daumpftramway gfoahn, 1897 haums augfaungan mit da Elektrifiziarung.
Linian.
De Numman 1 bis 18 san fia Rundlinian und Tangentiallinian, de Numman 21 bis 80 san fia Radiallinian, de vom 21er (Prodastrossn) ausgehend im Uhrzeigasinn vage'm wean. Buchstabn san fia Duachgaungslinian, de wean imma ois „Wogn“ ausgsprochn (z. B. de Linie D is da D-Wogn). Des System is in da letztn Zeid scho a bissal vawoschn.
Betriabsbauhnhef'.
In den Remisn wean de Foahzeig ohgstööt und gwoat'.
Railjet

Da Railjet is a Feanvakeahszug vo da ÖBB. Des is a Wendezug, dea aus sechs Zwischnwogn und an Steiawogn vom Typ "Siemens Viaggio Comfort", sowia ana Taurus-Lok bsteht. Da Railjet is ana vo de schnööstn lokbspauntn Züge vo da Wöd, sei Höchstgschwindigkeit beträgt 230 km/h. Ea is aum 15. September 2008 da Öffantlichkeit vuagstöt wuan und seit Foahplaunwechsl 2008/2009 im Eisatz. 2012 hod a de tschechische Stootsbauhn suichane Züge bstööt. Railjet is aa a eigane Zugklassn.
Zugzaumstöllung.
De Tschechn haum an 1.-Klass-Wogn weniga, dofia no an 2.-Klass-Wogn mit an Radlabtäu:
De ČD-Railjets san mit gmietetn ÖBB-Loks bspaunt, von denen a poa an da blaun Foab lackiat wuan san.
Wognklassn.
Da Railjet hod drei Wognklassn: "Economy" (2. Kloss), "First" (1. Kloss) und "Business" (fricha "Premium", es ollabeste).
Kritik.
... deswegn wiad da Railjet aa scheazhoft gnaunt.